Гета ў Поразаве

Гета ў Поразаве (лета 1941 — лістапад 1942) — яўрэйскае гета, месца прымусовага перасялення яўрэяў пасёлка Поразава Свіслацкага раёна і бліжэйшых населеных пунктаў падчас Халакосту.

 Гісторыя 
Пасёлак Поразава быў акупаваны нямецкімі войскамі больш за тры гады — з чэрвеня 1941 года да 15 ліпеня 1944 года.

Пасля акупацыі на ўскраіне Поразава было створана гета, куды сагналі габрэяў з усяго тагачаснага Поразаўскага раёна.

Гета займала тэрыторыю паміж цяперашнімі вуліцамі Я. Коласа, Лясной, Спартыўнай і Леніна, і было абгароджана плотам, які прымусілі ўсталяваць саміх вязняў. На ўваходзе ў гета пастаянна дзяжурылі паліцаі або жандары. Выхад з гета дазваляўся толькі па пропусках, і яўрэя, знойдзенага за межамі гета без пропуску, забівалі на месцы. Моладзь выкарыстоўвалі на прымусовых работах. Рэгулярна ўладкоўваліся аблавы для выяўлення габрэяў з іншых гета, якіх адразу расстрэльвалі.

Вясной 1942 года ў Поразаўскім гета былі расстраляныя 354 чалавекі. У лістападзе 1942 года вязняў вывезлі ў раён Ваўкавыска, а адтуль — у бок Беластока. Перад самай ліквідацыяй гета немцы расстралялі 20 старых габрэяў у Дзямідаўках, якія знаходзяцца за два кіламетры ад Поразава.

Канкрэтнае месца забойства поразаўскіх габрэяў застаецца невядомымНациональный архив Республики Беларусь (НАРБ). — фонд 845, опись 1, дело 8, лист 47;.

 Памяць 
У 2018 годзе забітым габрэям Поразава ўсталяваны помнік у цэнтры пасёлка — каля будынка былой сінагогі.

 Крыніцы 

 Літаратура 





Катэгорыя:Поразава
Поразава
Катэгорыя:Гісторыя Свіслацкага раёна